Անշարժ գույքի կադաստրի պետական կոմիտեի՝ շուկայի վերլուծության տվյալների համաձայն, 2017-ի նոյեմբերին, Հայաստանի անշարժ գույքի շուկայում իրականացվել է 19788 գործարք, ինչը 1,4 տոկոսով ավելի է հոկտեմբերի եւ 31,8 տոկոսով՝ 2016-ի նոյեմբերի գործարքների քանակի համեմատ։ Միայն օտարման գործարքների քանակը նոյեմբերին հոկտեմբերի համեմատ նվազել է 6,8 տոկոսով, իսկ 2016-ի նոյեմբերի համեմատ՝ աճել 30,3 տոկոսով: 5294 օտարման գործարքներից առքուվաճառքներինը կազմել է 77,2 տոկոսը։ Մնացածը նվիրատվություններն ու փոխանակություններն են։ Անշարժ գույքի օտարման գործարքների քանակի 36,1 տոկոսն արձանագրվել է Երեւանում, իսկ օտարված անշարժ գույքի 35,5 տոկոսը բնակարաններն են: